Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 459/14/8803	Košice II, 26.1.2015
EEČ : 2-64-31-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
1/ 	Obvinení vyhlasujú, že spáchali skutok, za ktorý sú trestne stíhaní, pričom ľutujú svojho protiprávneho konania, ktorého sa dopustili z dôvodu ľahkej nerozvážnosti, taktiež prehlasujú, že odcudzené veci poškodenému vrátili v nepoškodenom stave a taktiež sa poškodenému počas mediačného konania za svoje protiprávne konanie ospravedlnili.

	Poškodený prehlasuje, že obvinení mu odcudzené veci vrátili v nepoškodenom stave, pričom sa mu za svoje protiprávne konanie ospravedlnili počas mediačného  konania.

2/ 	Obvinení zaplatili na účet  Okresnej prokuratúry XXXXX XXXXX každý zvlášť čiastku vo výške 70,-€. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinení so súhlasom poškodeného určili každý zvlášť 35,-€ a ďalších 50%, t.j. po 35,-€  určili na XXXXX č. účtu: XXXXX.
3/ Poškodený so  zmierom súhlasí a  vyhlasuje, že týmto sú jeho nároky v uvedenej veci celkom uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - sidlisko XXXXX pod spisovou značkou XXXXX
V  trestnej  veci vedenej  proti  XXXXX  a spol. pre prečin krádeže podľa § 20, § 212 ods. 1 Trestného zákona ktorého sa dopustili na tom skutkovom základe, že  

-   v Košiciach na ul. Húskovej XXXXX dňa 11.07.2014 v čase okolo 17.50 hod prišli do spoločných nebytových priestorov uvedeného obytného bloku, kde XXXXX otvoril vlastným kľúčom kočikáreň, z ktorej následne odcudzili horský bicykel značky Kenzel, striebornej farby, výrobného čísla XXXXX s odpruženou prednou vidlicou značky XCR s namontovanou polohovateľnou cyklosedačkou pre deti, horský bicykel značky Hamax zelenej farby, horský bicykel značky Suprema jaguár, krémovej farby a detského odrážadla značky BUG bielo zelenej farby, čím spôsobili škodu pre XXXXX vo výške 700,-€.

Odôvodnenie: 
	Uznesením povereného príslušníka Okresného riaditeľstva PZ, obvodného oddelenia PZ XXXXX sp. zn. XXXXX zo   dňa 12.07.2014  bolo   podľa  § 199  ods. 1 Trestného poriadku začaté trestné stíhanie a dňa 17.07.2014 bolo podľa 206 ods. 1 Trestného  poriadku  vznesené  obvinenie XXXXX a XXXXX pre prečin krádež podľa § 20, § 212 ods. 1 Trestného zákona na skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinení XXXXX, XXXXX a poškodený XXXXX uzavreli dňa 08.10.2014  za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodený nežiada žiadnu náhradu škody, žiada však ospravedlnenie od obvinených  a prísľub do budúcna, že sa z ich strany nebude takéto konanie opakovať.

Obvinení slobodne, vážne, zrozumiteľne a určito vyhlásili, že spáchali skutok, za ktorý sú stíhaní, svoje konanie oľutovali, poškodenému sa ospravedlnili a prisľúbili, že takéto konanie sa už nebude v budúcnosti opakovať.

Dňa 19.10.2014 obvinený XXXXX a dňa 29.10.2014 obvinený XXXXX zložili na depozitný účet Okresnej  prokuratúry XXXXX XXXXX č. XXXXX peňažnú sumu vo výške po 70,-€, určenú vo výške po 35,-€ štátu na peňažnú pomoc poškodeným trestnými činmi a vo výške po 35,-€ na všeobecne  prospešné účely,  a  to  pre XXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonné osoby obvinených a na ich   osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 a nasl. Tr. por.)

JUDr. Vladimír Rečo
prokurátor